Document ID: /roh_data/filtered/swiss_laws_in_ROHinterleaved.jsonl.gz/10752

This text was translated from IT into Rumantsch Grischun.

Possono essere rilevate nel registro dello stato civile con una o più identità supplementari:a. le persone da proteggere secondo l’articolo 5 lettera e della legge federale del 23 dicembre 2011 sulla protezione extraprocessuale dei testimoni (LPTes);b. i collaboratori del Servizio di protezione dei testimoni secondo l’articolo 19 capoverso 4 LPTes;c. le persone che operano come agenti infiltrati secondo l’articolo 285a del Codice di procedura penale, l’articolo 73 della Procedura penale militare del 23 marzo 1979 o secondo il diritto cantonale;d. le persone alle quali è fornita un’identità fittizia in virtù dell’articolo 14c della legge federale del 21 marzo 1997 sulle misure per la salvaguardia della sicurezza interna;e. le persone che raccolgono informazioni concernenti l’estero rilevanti sotto il profilo della politica di sicurezza in virtù dell’articolo 1 lettera a della legge federale del 3 ottobre 2008 sul servizio informazioni civile e alle quali sono a tal fine forniti documenti fittizi e identità fittizie secondo l’articolo 16 capoverso 1 dell’ordinanza del 4 dicembre 2009 sul Servizio delle attività informative della Confederazione. Le richieste volte a rilevare nel registro dello stato civile una o più identità supplementari devono contenere i dati da iscrivere e le pertinenti basi legali. Devono essere presentate per scritto, firmate e in originale.  Le autorità federali presentano le loro richieste al Settore Infostar (SIS) dell’Ufficio federale di giustizia (UFG). Le autorità cantonali presentano le loro richieste all’Ufficio federale di polizia. Quest’ultimo verifica l’autenticità dell’autorità richiedente e trasmette la richiesta al SIS. La registrazione, le comunicazioni, le comunicazioni ufficiali e la divulgazione dei dati sono eseguiti nel singolo caso secondo le istruzioni del SIS. Introdotto dal n. I dell’O del 26 ott. 2016, in vigore dal 1° lug. 2017 (RU 2016 3925). RS 312.2 RS 312.0 RS 322.1 RS 120 RS 121 RS 121.1 Nuovo testo giusta il n. I dell’O del 31 ott. 2018, in vigore dal 1° gen. 2019  (RU 2018 4309). Nuovo testo giusta il n. I dell’O del 31 ott. 2018, in vigore dal 1° gen. 2019  (RU 2018 4309). Nuovo testo giusta il n. I dell’O del 31 ott. 2018, in vigore dal 1° gen. 2019  (RU 2018 4309).

Cun ina u cun pliras identitads supplementaras pon vegnir inscrits en il register dal stadi civil:a. persunas ch’èn da proteger tenor l’artitgel 5 litera e da la Lescha federala dals 23 da december 2011 davart la protecziun extraprocessuala da perditgas (LPPerd);b. collavuraturs dal Post per la protecziun da perditgas tenor l’artitgel 19 alinea 4 LPPerd;c. persunas ch’èn activas sco investigaturs secrets tenor l’artitgel 285a dal Cudesch da procedura penala, tenor l’artitgel 73 da la Procedura penala militara dals 23 da mars 1979 u dal dretg chantunal;d. persunas ch’èn – sa basond sin l’artitgel 14c da la Lescha federala dals 21 da mars 1997 davart mesiras per mantegnair la segirezza interna – munidas cun ina identitad da finta;e. persunas che procuran – sa basond sin l’artitgel 1 litera a da la Lescha federala dals 3 d’october 2008 davart las cumpetenzas en il sectur dal servetsch d’infurmaziun civil – infurmaziuns davart l’exteriur ch’èn relevantas per la politica da segirezza e ch’èn – sa basond sin quai tenor l’artitgel 16 alinea 1 da l’Ordinaziun dals 4 da december 2009 davart il Servetsch d’infurmaziun da la Confederaziun – munidas cun documents da finta e cun legendas. Las dumondas d’inscriver ina u pliras identitads supplementaras en il register dal stadi civil ston cuntegnair las indicaziuns da las datas ch’èn d’inscriver e da las basas giuridicas decisivas. Ellas ston vegnir inoltradas en scrit, cun suttascripziun ed en l’original. Las autoritads federalas inoltreschan lur dumondas al Sectur Infostar (SIS) da l’Uffizi federal da giustia (UFG). Las autoritads chantunalas inoltreschan lur dumondas a l’Uffizi federal da polizia. Quel examinescha l’autenticitad da l’autoritad petenta e transmetta la dumonda al SIS. La registraziun, las annunzias, las communicaziuns uffizialas e la publicaziun da las datas vegnan fatgas en il cas singul sin ordinaziun dal SIS. Integrà tras la cifra I da l’O dals 26 d’oct. 2016, en vigur dapi il 1. da fan. 2017 (AS 2016 3925). SR 312.2 SR 312.0 SR 322.1 SR 120 SR 121 SR 121.1 Versiun tenor la cifra I da l’O dals 31 d’oct. 2018, en vigur dapi il 1. da schan. 2019 (AS 2018 4309). Versiun tenor la cifra I da l’O dals 31 d’oct. 2018, en vigur dapi il 1. da schan. 2019 (AS 2018 4309). Versiun tenor la cifra I da l’O dals 31 d’oct. 2018, en vigur dapi il 1. da schan. 2019 (AS 2018 4309).